CELEX: 32016R0614
Language: fi
Date: 2016-04-19 00:00:00
Title: Komission täytäntöönpanoasetus (EU) 2016/614, annettu 19 päivänä huhtikuuta 2016, tiettyjen tavaroiden luokittelusta yhdistettyyn nimikkeistöön

21.4.2016   
               
               
                  FI
               
               
                  Euroopan unionin virallinen lehti
               
               
                  L 105/11
               
            KOMISSION TÄYTÄNTÖÖNPANOASETUS (EU) 2016/614,
      annettu 19 päivänä huhtikuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
      sekä katsoo seuraavaa:
      
                  (1)
               
               
                  Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 19 päivänä huhtikuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EYVL L 256, 7.9.1987, s. 1.
      
         (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
      
         LIITE
         
                     Tavaran kuvaus
                  
                  
                     Luokittelu
                     (Yhdistetty nimikkeistö)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Tavara (ns. harrastekasvihuone), jonka mitat ovat noin 140 × 140 × 200 cm ja jonka runko on terästä. Runkoon kuuluvat myös kehikot, joissa on kahdeksan metallilangasta tehtyä noin 58 × 28 cm:n mittaista hyllyä, neljä kummallakin puolella. Runko on kaikilta puolilta peitetty joustavalla muovikalvolla, jonka etuosassa on mitoiltaan noin 86 × 145 cm:n suuruinen auki rullattava oviaukko. Oviaukko voidaan sulkea tarranauhakiinnityksellä. Yksi henkilö voi mennä rakenteen sisälle. Rakenne on tarkoitettu kasvien pitkä- tai lyhytaikaiseen (esimerkiksi markkinoilla) säilytykseen.
                     Ks. kuva (*)
                     
                  
                  
                     7326 90 98 
                  
                  
                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 7326 , 7326 90  ja 7326 90 98  nimiketekstien mukaisesti.
                     Luokittelu nimikkeen 9403  muuksi huonekaluksi ei tule kyseeseen, koska tavara ei ole tarkoitettu käytettäväksi yksityisasuntojen, hotellien, toimistojen, koulujen, kirkkojen, kauppojen, laboratorioiden ja niiden kaltaisten sisustuksessa vaan sitä käytetään kasvien säilyttämiseen (ks. myös harmonoidun järjestelmän selitykset, 94 ryhmä, yleisohjeita, toinen kohta, (A), ja nimikkeen 9403  toinen kappale).
                     Luokittelu nimikkeen 9406  tehdasvalmisteiseksi rakennukseksi ei myöskään tule kyseeseen, koska rakenne on suhteellisen epävakaa ja sen seinät ovat joustavat. Näin ollen se ei sovellu pitkäaikaiseen käyttöön ulkotiloissa, koska sen ei katsota olevan säänkestävä.
                     Tavara on sen vuoksi luokiteltava sen perusaineosan mukaisesti. Tavaran olennaisen luonteen antavat sen rakenteen osat (metallirunko ja -hyllyt).
                     Sen vuoksi se on luokiteltava CN-koodiin 7326 90 98 ”muuksi rauta- tai terästavaraksi”.
                  
               
            (*)  Kuva on ainoastaan ohjeellinen.